สวัสดีค่า วันนี้กุ๊กไก่มีร้านแจ่มๆมารีวิวอีกแล้ว ร้านที่ว่านี้คือร้าน pastale ค่ะ ตั้งอยู่ที่ถนนเฟื่องนคร ข้างกระทรวงมหาดไทย ก่อนถึงสี่แยกสี่กั๊กเสาชิงช้าประมาณ 300 เมตร ลักษณะร้านจะเป็นร้านสีขาว มีประตูไม้บานใหญ่อยู่ข้างๆ มองเผินๆเหมือนร้านปิด กลัวว่าเปิดไปแล้วจะล๊อค???? แต่พอลองเปิดเข้าไป ว้าว คนเพียบเลยแฮะวันนี้

ภายในร้านก็ตกแต่งง่ายๆ เน้นโทนสีขาวสว่างตากับเก้าอี้ไม้ค่ะ ที่นั่งมีไม่เยอะ มีเป็นบาร์ที่หันหน้าเข้าหาครัว สามารถนั่งมองคุณเชฟหรือเจ้าของร้านทำอาหารได้เพลินๆ แล้วก็โต๊ะไม้ตัวใหญ่ที่นั่งได้ประมาณ 6-8 คน ถ้าคนเยอะก็ต้องนั่งแชร์กันนะคะ

เมนูมีทั้งเมนูอาหารและเครื่องดื่ม เมนูอาหารมีจำพวกพาสต้าและข้าวอีกนิดหน่อย มีเมนูพิเศษประจำวันด้วย สามารถดูที่บอร์ดที่ทางร้านเขียนไว้ให้ได้เลย เนื่องจากว่าร้านนี้คุณเจ้าของร้านทำคนเดียวทุกอย่างตั้งแต่รับออเดอร์ ทำอาหาร ชงกาแฟ ยันคิดเงินและเก็บโต๊ะ เวลาสั่งจึงต้องรอคิวก่อน แล้วคุณเจ้าของร้านจะเดินมาถามเองค่า ระหว่างนั้นก็ฟังเพลงไปชิลๆแล้วกันเนอะ

นั่งฟังเพลงไปเรื่อยๆ ดูคุณเชฟทำอาหารไปพลางๆ ก็ถึงตาเราสักที กุ๊กไก่สั่งพาสต้าซอสเพสโต้แซลมอนย่าง(135 บาท) ถามว่ารอนานไหม ตอบเลยว่านาน???? แต่คุ้มค่ะ เพราะเสิร์ฟมาจานใหญ่มากกกกก ตอนแรกคิดว่าจะสั่งสองจานดีไหม ตอนนี้จานเดียวก็อิ่มแล้วค่าาา พาสต้าลวกเส้นมากรุบๆ ผัดกับซอสเพสโต้ ท๊อปด้วยแซลมอนย่างสองชิ้น หน้าตาดูดีเหลือเกินค่ะคุณพี่

พูดถึงรสชาติบ้าง ออกตัวก่อนค่ะว่าเพิ่งเคยกินซอสเพสโต้เป็นครั้งแรก ยังคิดอยู่เลยว่าจะเป็นยังไง หาข้อมูลแล้วรสชาติบอกว่าเปรี้ยวๆ ก็ออกเปรี้ยวนะ เหมือนทานน้ำจิ้มซีฟู้ดน่ะค่ะ ยิ่งเวลาทานกับแซลมอนด้วยนะ หื้มมมม ฟินลืมมมมกันเลยทีเดียวค่ะ ชอบมากค่ะ

ต่อมาของคุณน้อง นางสั่งข้าวหน้าแซลมอนย่างกับหมูคาคูนิ(135 บาท)ค่ะ ภายในชามประกอบด้วยแซลมอนย่างชิ้นใหญ่หนึ่งชิ้น หมูตุ๋นคาคูนิ ไข่อนเซ็น ข้าว และสลัดผักค่ะ โอ๊ยย แค่เห็นก็คุ้มกับราคาแล้ววว คุณน้องบอกว่าอร่อยดี มีรสชาติเปรี้ยวๆของซอสญี่ปุ่นรึเปล่าไม่แน่ใจ แต่หมูนุ่มอร่อยมาก พอทานรวมกันกับไข่ออนเซ็นพร้อมข้าวสวยร้อนๆแล้วยอมใจเลย อร่อยจริงๆ

ไม่พอยังขอสั่งชอคโกแลตร้อน(60 บาท)มาปิดท้ายด้วย เนื่องจากสองพี่น้องนั่งชิลกันจากคนแน่นร้านยันเหลือกันอยู่แค่สองคนเลยจัดซะหน่อย อร่อยไม่แพ้เมนูอาหารเลยค่ะ ชอคโกแลตมีความเข้มข้นสุดๆ ใครชอบแบบเข้มๆแนะนำร้านนี้เลยค่ะ พูดแล้วก็อยากลองอีกรอบเลย

สรุปนะคะ ร้านบรรยากาศดีนะ อาหารอร่อยมากกกกก ราคาไม่แรงเลยเมือเทียบกับสิ่งที่ได้รับ คุณเจ้าของร้านใจดีมาก ทำเองทุกอย่างแต่ก็ยังยิ้ม เดินถามทุกโต๊ะเลยว่าอาหารโอเครึเปล่า น่ารักมากเลยค่ะ เครื่องดื่มก็อร่อย แต่อย่างที่บอกค่ะ ถ้ามาช่วงคนเยอะรอนานแน่นอน ต้องทำใจร่มๆ ชิลเข้าไว้ค่ะ???? ที่สำคัญ อาหารหมดเร็วมากกกกกก วันที่ไปบ่ายโมงครึ่งก็ปิดรับออเดอร์อาหารแล้วค่า!!!!! ถ้าเป็นเสาร์อาทิตย์คงหมดตั้งแต่เที่ยงแหงๆ แนะนำมาก่อนเที่ยงค่ะ ส่วนกุ๊กไก่ต้องมาซ้ำแน่นอนค่ะ ยังมีเมนูอีกหลายอย่างที่น่าสนใจแล้วยังไม่ได้ลองเลย ต้องไปโดนค่ะ!